
Om  multiple  karcinomer. 

En  oversigt  med  kasuistiske  bidrag1). 

Af 

Andreas  Tanberg. 

Naar  der  hos  et  individ  optræder  flere  karcinomatøse 
svulster,  er  i regelen  en  svulst  den  primære  og  de  øvrige 
metastaser.  Men  i enkelte  tilfælde  udvikler  der  sig  flere 
karcinomer  uafhængig  af  hinanden.  Disse  primært  multiple 
karcinomer  er  forholdsvis  sjeldne  forekomster  og  maa  for- 
saavidt  betragtes  som  undtagelser  fra  regelen,  men  fordi 
de  ofte  viser  sig  at  optræde  under  visse  specielle  om- 
stændigheder, bidrager  de  paa  sin  maade  til  at  kaste  lys 
over  enkelte  sider  ved  de  maligne  svulsters  udvikling. 

I de  senere  aar  har  dette  spørgsmaal  faaet  fornyet 
interesse,  fordi  det  berøres  af  flere  af  de  mest  omstridte 
punkter  i svulstlæren,  saaledes  læren  om  karcinomernes 
histogenese  og  parasittheorien. 

Ved  siden  af  en  kort  oversigt  over  spørgsmaalets 
stilling  skal  jeg  for  nærmere  at  illustrere  de  forskjellige 
former  af  multiple  karcinomer  referere  ende!  tilfælde,  som 
er  hentet  fra  det  pathologisk- anatomiske  Instituts  obduktions- 
materiale. Jeg  aflægger  professor  HARBITZ  min  bedste  tak 
for  hans  velvillige  tilladelse  til  at  benytte  dem. 


*)  Efter  et  foredrag  i Kirurgisk  forening  i februar  1906. 

Man  kan  inddele  de  primært  multiple  karcinomer  i ta 
grupper : 

I.  Den  første  gruppe  indbefatter  karcinomer,  hvor 
cellerne  er  af  forskjellig  karakter,  f.  eks.  pladeepithelkræft 
sammen  med  cylinderepithelkræft.  Her  skulde  jo  efter  vort 
nuværende  kjendskab  enhver  overførelse  eller  infektion  være 
udelukket.  De  fleste  findes  i de  organsystemer,  der  ogsaa 
ellers  leverer  den  største  kontingent  af  karcinomer:  tarm- 
tractus  og  genitalsystemet. 

Som  man  kunde  vente,  finder  man  ingen  lovmæssighed 
i kombinationerne  af  de  forskjellige  tumores.  Deres  op- 
træden hos  samme  individ  maa  nærmest  betragtes  som  en 
tilfældighed.  Ihvertfald  har  man  — paa  grund  af  deres 
overordentlig  sjeldne  forekomst  — ingen  holdepunkter  for 
den  antagelse,  at  den  ene  cancer  skulde  disponere  for  ud- 
viklingen af  den  anden. 

Følgende  to  tilfælde  hører  til  denne  gruppe: 

No.  i.  Pp.-no.  623/1904.  Ingeniør,  56  aar  gi.  Ingen  cancer  i de 
nærmeste  slegtled  paa  faders  eller  moders  side.  Efter  i et  aars  tid  at 
have  havt  hyppige  blæreblødninger  fjernedes  i november  1902  (doklor 
Kr.  Jervell)  3 smaa  papillomatøse  tumores  fra  fundus  vesicae.  I de  to- 
følgende  aar  til  stadighed  cystitiske  symptomer  og  af  og  til  blødninger. 

I august  1904  begyndte  han  at  faa  kardialgiske  smerter,  ledsaget  af  op- 
stød og  brækninger.  Efter  et  par  ugers  forløb  viste  der  sig  tegn  til 
ikterus,  forbundet  med  dumpe,  sprængende  smerter  i leverregionen. 
Leveren  tiltog  stadig  i størrelse,  nedre  rand  føltes  i høide  med  umbilicus, 
afføringen  blev  affarvet,  urinen  mørk.  Der  kom  et  rent  cholæmisk 
sygdomsbillede  med  hovedpine  og  søvnløshed.  Temp.  38° — 390. 

Man  antog  nærmest,  at  der  kunde  foreligge  en  gastro-enterit  med 
sekundær  cholangit  eller  en  malign  tumor  i urinblæren  med  metastase  til 
hilus  hepatis  eller  leveren. 

Iste  oktober  1904  gjordes  af  doktor  Jervell  eholedochotomi.  Der 
fandtes  en  stcrkt  udvidet,  pegefingertyk  duet.  choledochus,  hvorfra  ud- 
tømtes  store  mængder  galde.  Derimod  kunde  der  ikke  sees  nogen  tumor 
i eller  omkring  d.  c. 

Operationen  forløb  reaktionsløst,  men  patienten,  der  allerede  paa 
forhaand  var  særdeles  medtaget,  døde  nrarastisk  12te  oktober  1904. 

Ved  sektionen  fandtes  i blæren  2 uleererende  karcinomer,  et  vel 
2-kronestort  og  et  mindre  ertstort.  Mikroskopisk  diagnose:  Carcinoma 

solidum.  Desuden  fandtes  i duodenums  slimhinde  lige  ved  papilla  Vateri 
en  ertstor  ulcererende  knude,  som  havde  komprimeret  ductus  choledochus. 
Mikroskopisk  diagnose:  Adeno-carcinoma. 

Der  fandtes  ingen  svulne  glandler  ved  hilus  hepatis,  men  i binde- 
vævet bag  duodenum  var  der  enkelte  vel  ertstore  haarde  lymfekjertler, 
som  mikroskopisk  viste  sig  at  indeholde  talrige  svulstceller  af  udseende 
og  størrelse  som  cellerne  i adeno-karcinomet  i duodenum. 

Derimod  kunde  der  ikke  paavises  svulne  glandler  omkring  blæren 
eller  langs  columna. 

No.  2.  Obd.-no.  122/1902.  Gaardeier,  65  aar  gi.  Fik  i 1893 
hæmaturi  i forbindelse  med  venstresidige  rygsmerter,  irradierende  til 
venstre  testes.  Blødningerne  fortsatte  med  et  par  ugers  mellemrum  i 2 aar. 
I 1895  blev  der  gjor,:  exstirpation  af  venstre  nyre,  hvori  fandtes  en  tumor: 
et  adeno-karcinom. 

Frisk  indtil  1901,  da  han  fik  smerter  i venstre  side  af  underlivet. 
Purulent  og  blodigt  udflod  fra  rectum,  hvor  der  ved  exploration  føltes  en 
knudret  tumor.  I oktober  1901  anlagdes  en  venstresidig  anus  praeter- 
naturalis.  Døde  7de  juli  1902. 

Ved  obduktionen  fandtes  en  tumor  i rectum  (carcinoma  colloides ) 
med  metastaser  til  peritoneum,  de  mesenteriale  og  retroperitoneale  lymfe- 
glandler.  Paa  v.  nyres  plads  fandtes  en  gaaseegstor  tumor  som  recidiv 
efter  den  tidligere  exstirperede  svulst.  Den  kunde  ikke  sees  at  have 
bredt  sig  ud  i omgivelsen  eller  at  have  fremkaldt  metastaser. 


II.  Den  anden  ginippe  omfatter  de  tilfælde,  hvor  der 
i et  organ  eller  organsystem  samtidig  forekommer  flere 
svulster  af  samme  karakter. 

Den  væsentligste  kontingent  til  denne  gruppe  leveres 
af  en  række  karcinomer  i huden,  der  frembyder  det  fælles- 
træk, at  de  udvikler  sig  paa  basis  af  kroniske  forandringer, 
i regelen  en  betændelsestilstand.  «Skorstensfeierkræft»  paa 
scrotum  hos  feiere,  kræft  paa  scrotum  og  armene  hos 
paraffinarbeidere,  arsenikcancer,  cancer  i lupus  og  lupusar, 
ved  den  senile  seborrhoe,  ved  xeroderma  pigmentosum  ud- 
merker  sig  alle  ved  sin  multiple  optræden. 

Følgende  tilfælde  af  multiplicitet  maa  nærmest  henføres 
til  denne  kategori : 

No.  3.  Obd.-no  14/1904.  67  aar  gi.  mand. 

Har  tidligere  havt  typhus  abd.,  lues,  samt  psoriasis,  desuden  under 
et  fleraarigt  ophold  i varme  lande  malaria  og  gul  feber.  Efter  en  periode 
med  adskillig  kløe  i huden  kom  der  for  4 aar  siden  multiple,  faste,  nok- 
saa  skarpt  begrænsede  svulster  fra  erts  til  spansknøds  størrelse  uden 
speciel  anordning.  I løbet  af  disse  aar  er  enkelte  af  svulsterne  svundet 
ind  og  har  efterladt  en  liden  pigmenteret  flek,  men  der  er  ogsaa  kommet 
nye  paa  andre  steder.  De  har  havt  sit  sæde  paa  skuldrene,  over  bryst 
og  abdomen  og  i lyskeregionen.  En  svulst  ved  radix  penis,  der  har 
ulcereret  paa  overfladen,  er  gjentagende  gange  recidiveret  efter  operation. 
Sidste  gang  naaede  svulstinfiltrationen  ind  omkring  vena  iliaca  ext.  Der 
kom  snart  efter  recidiv  med  diffus  infiltration  i regio  inguinalis  sinistra. 
Døde  i marts  1904. 

I mikroskopiske  snit  sees  svulsterne  at  have  en  udpræget  alveolær 
struktur,  idet  der  i et  sparsomt,  forholdsvis  cellefattigt  og  meget  lidet 
rundcelleinfiltreret  bindevævsstroma  ligger  talrige  store,  lange,  forgrenede 
tapper  af  tætpakkede,  smaa,  epithelialt  udseende  celler  uden  intercellular- 
substans.  Cellerne  er  skarpt  begrænsede,  polyedriske  med  temmelig  stor 
kjerne  og  sparsomt  protoplasma.  Begrænsningen  af  alveolerne  er  ogsaa 
temmelig  skarp,  men  nogen  basalmembran  kan  ikke  sees.  Paa  enkelte 
steder  er  der  — tilsyneladende  ialfald  — en  slags  overgang  mellem  cel- 
lerne i bindevævsstromaet  og  de  egentlige  svulstceller. 

Diagnose:  Carcinom  (endotheliom?). 

Hvorvidt  nogen  af  hans  tidligere  sygdomme,  f.  eks.  psoriasis,  bar 
havt  betydning  for  udviklingen  af  disse  svulster,  derfor  giver  sygehistorien 
ikke  tilstrækkelig  sikre  holdepunkter.  Den  kløe,  der  gik  forud  for  ud- 
bruddet af  svulsterne,  kan  muligens  tyde  paa,  at  der  har  været  patho- 
logiske  forandringer  i huden  af  en  eller  anden  art. 

Der  vil  muligens  ved  disse  former  kunne  reises  tvil 
om,  hvorvidt  svulsterne  fra  først  af  er  anlagt  multipelt,  om 
end  den  samtidige  udvikling  af  de  forskjellige  tumores 
skulde  tale  sterkt  for  deres  primære  anlæg.  I det  enkelte 
tilfælde  kan  man  vistnok  ikke  benegte  muligheden  af  en 
implantation  med  svulstceller  fra  en  primær  tumor,  saaledes 
at  de  andre  i virkeligheden  bliver  at  betragte  som  efter- 
kommere af  den  første  og  multipliciteten  kun  tilsyneladende. 

Men  der  maa  ved  de  nævnte  sygdomme  være  særegne 
forhold,  som  begunstiger  en  multipel  optræden.  Disse 
karcinomer  udvikler  sig  under  forløbet  af  visse  bestemte 
kroniske  hudsygdomme.  Ved  andre  beslegtede  tilstande 

sees  ikke  denne  tilbøielighed,  ligesom  jo  paa  den  anden 
side  flerheden  af  hudkarcinomer  ikke  optræder  multipelt. 
Det  synes  altsaa,  som  om  disse  sygdomme  i sig  indeholder 
en  særlig  tendens  til  en  forandring  af  cellernes  karakter  i 
malign  retning.  Mest  udpræget  sees  dette  ved  xeroderma 
pigmentosum,  hvor  individerne  — i regelen  endnu  i en  ung 
alder  — dør  som  følge  af  udviklingen  af  multiple  karci- 
nomer i huden. 

Den  mikroskopiske  undersøgelse  taler  ogsaa  til  gunst 
for  en  saadan  opfatning.  Saaledes  har  Volkmann  ved  sine 
undersøgelser  af  cancer  ved  paraffindermatit  fundet  alle 
overgange  fra  den  hyperplastiske  betændelse  til  «histo- 
logische  Veranderungen,  die  nur  einer  geringen  Steigerung 
bediirfen,  um  der  Storung  alsbald  den  carcinomatosen 
Stempel  aufzudriicken».  Et  saadant  fund  vil  ogsaa  tale 
direkte  for  en  primær  multiplicitet. 

For  enkelte  slimhinders  vedkommende  har  man  fundet 
analoge  forhold.  Saaledes  optræder  kræft  i mundhulen 
ved  leucoplasiæ  oris  undertiden  multipelt.  For  blære- 
slimhindens vedkommende  beskriver  Goebel  en  ved  bilharzia- 
cystiten  optrædende  leukoplasi,  der  ofte  findes  samtidig  med, 
at  blæren  i store  partier  er  angrebet  af  pladeepithelcancroid. 
Ud  fra  de  mikroskopiske  billeder  antager  han  det  for  sand- 
synligt, at  disse  cancroider  ret  ofte  er  multipelt  anlagte. 

Vi  finder  saaledes  baade  for  hudens  og  enkelte  slim- 
hinders vedkommende,  at  der  forud  for  den  maligne  vekst 
gaar  pathologiske  forandringer,  i regelen  af  hyperplastisk 
natur.  Om  end  denne  omstændighed  ikke  kan  siges  absolut 
at  udelukke  en  parasit  som  ætiologisk  faktor  ved  karcinom- 
dannelsen,  synes  det  dog  naturligere  at  søge  aarsagen  i en 
af  sygdommen  selv  fremkaldt  forandring  i cellernes  karakter. 

Det  kan  i denne  forbindelse  være  af  interesse  at  minde 
om  Hauser’s  undersøgelser  af  polyposis  adenomatosa  intesti- 
nalis.  Paa  grundlag  af  multipelt  optrædende  adenopolyper 
i tarmen  udvikler  der  sig  ret  hyppigt  multiple  karcinomer. 
Ved  sine  detaillerede  undersøgelser  mener  Hauser  at  have 

paavist,  at  aarsagen  til  denne  sygdom  ligger  at  søge  i 
udviklingen  af  en  ny  cellerace  med  andre  morfologiske  og 
biologiske  egenskaber. 

Som  illustration  til  denne  sammenhæng  mellem  polyper 
og  karcinomer  skal  jeg  kort  referere  følgende  tilfælde: 

No.  4.  Obd.-no.  145  1902.  Murer,  68  aar  gi. 

I et  aars  tid  smerter  i underlivet  og  ryggen  i forbindelse  med  sterk 
afmagring.  Palpabel  tumor  tilhøire  for  umbilicus.  Døde  9de  august 
1902  under  diagnose:  Tumor  abdominis. 

Ved  obduktionen  fandtes  i ventrikelen  2 svulster:  En  i cardia  paa 

overgangen  til  oesophagus.  Den  var  1 X 2 cm.  stor,  blød,  paa  over- 
fladen ulcererende.  4 cm.  nedenfor  sad  der  en  blød,  ertstor  polypøs 
svulst.  Forøvrigt  sees  spredt  over  ventrikelens  vægge,  særlig  henimod 
pylorus,  endel  ophøiede,  tildels  stilkede  smaa  polyper.  Mikroskopisk  sees 
de  to  førstnævnte  svulster  at  dannes  af  smaa  adeno-karcinomer,  der  infil- 
trerer mucosa  og  submucosa,  men  endnu  ikke  muscularis. 

I coecum  er  der  en  2 X 7 cm.  stor  ulceration  og  bag  denne  en 
knyt.nævestor  tumor,  som  mikroskopisk  viste  billedet  af  et  carcinoma 
solidum. 

I rectum  er  der  en  liampefrøstor  og  en  ertstor  blød  stilket  exkres- 
cens,  begge  to  begyndende  adeno-karcinomer . 

Desuden  talrige  metastaser  til  de  retrorektale,  mesenteriale  og  retro- 
peritoneale  glandler,  til  lunge,  lever  og  nyrer. 

Der  fandtes  saaledes  4 adeno-karcinomer  (tumor  i coecum  bør 
muligens  opfattes  som  gjennembrud  af  en  glandelmetastase).  Af  disse 
har  begge  rectum-karcinomer  og  det  ene  ventrikel-karcinom  udviklet  sig 
fra  adenopolyper. 


En  særstilling  inden  denne  gruppe  indtager  de  tilfælde, 
hvor  man  i symmetriske  organer  finder  svulster  af  samme 
karakter,  f.  eks.  mammae,  binyrer,  ovarier,  parotis. 

Begge  ovarier  angribes  — som  bekjendt  — særdeles 
ofte  samtidig.  Pfannenstiel  anfører  for  carcinoma  adenoma- 
tosum  68.4  pct.  dobbeltsidig  optræden  og  enkelte  ovarial- 
tumores  er  endnu  aldrig  paavist  ensidige.  «Det  er  den 
specielle  form  af  de  papillære  ovarialkarcinomer,  hvor  der 
findes  store  celler,  omgivet  af  mindre,  som  man  har  tydet 
som  primordialeg».  (v.  Hansemann.) 

Selv  om  man  for  endel  af  disse  tilfælde  ikke  kan 
bortse  fra  muligheden  af  en  overførelse  paa  en  eller  anden 
maade  ved  metastase  gjennem  blod-  og  lymfebaner  eller 
for  ovariernes  vedkommende  gjennem  peritonealspalten, 
foreligger  der  dog  en  prædisposition,  der  rammer  sym- 
metrisk anlagte  organer,  hvad  enten  nu  denne  prædisposition 
maa  føres  tilbage  til  medfødte  anlæg  eller  trofiske  for- 
styrrelser. 

Undertiden  rammer  denne  disposition  et  enkelt  organ 
eller  legemsdel.  Et  bekjendt  eksempel  i denne  henseende 
er  Hutchinson’s  3 tilfælde  af  læbekarcinom,  som  optraadte 
i den  mundvinkel,  hvor  patienten  pleiede  at  bære  piben. 
Da  de  efter  operationen  vænnede  sig  til  at  bære  piben  i 
den  anden  mundvinkel,  udviklede  der  sig  efter  nogen  tid 
cancer  paa  denne  side. 

Naar  der  saaledes  i et  organ  uden  forudgaaende  patho- 
logiske  forandringer  optræder  multiple  karcinomer,  ligger 
det  nær  at  søge  aarsagen  i en  udviklingsanomali  i ved- 
kommende organ,  i en  afsprængning  af  embryonale  celler, 
der  ved  en  eller  anden  leilighedsaarsag  begynder  at  vokse. 

Saaledes  ved  følgende  tilfældige  og  bemerkelsesværdige 
fund  af  multipelt  karcinom  hos  en  ung  mand: 

Ko.  5.  Obd.-no.  152  1900.  31  aar  gi.  mand.  Tidligere  ofte  hoved- 

pine og  dyspepsi.  Syg  i 3 — 4 uger  med  brækning,  hyppige  diarrhbeer 
(hver  time),  sparsom  urinmængde,  tungpustenhed,  døsighed.  I urinen 
l1  2 pro  mille  albumin.  Død  under  kramper  9de  september  1900. 

Sektionsdiagnose:  Nepliritis  (skrumpnyre).  Hypertrophia  cordis. 

Oedema  pulmonum. 

I øvre  del  af  ileum  fandtes  en  enkelt  ertstor  og  4 mindre  spredte 
knappenaalshovedstore,  faste,  graa,  flade  svulster.  Ingen  glandelmetastaser. 

Mikroskopisk  undersøgelse  (fig.  1 og  2) : 

1 den  sterkt  fortykkede  submucosa  sees  flere  større  og  mindre 
uregelmæssige  hobe  af  epithelceller,  som  er  skarpt  begrænsede  mod  det 
omgivende  cellefattige  fibrøse  væv,  der  kun  i meget  sparsom  grad  er 
forsynet  med  rundceller.  Epithelcellerne  er  temmelig  smaa,  uregelmæssige, 

uden  nogen  typisk  form,  for  det  meste  uden  skarpe  grænser  mellem 
cellerne.  De  perifert  stillede  har  gjerne  sterkere  farvet  kjerne  og  proto- 
plasma. Et  par  af  epithelcellehobene  findes  ogsaa  nede  i muscularis. 


pjg  2.  Leitz  obj.  4,  oc.  111 


Andreas  Tanberg:  Om  multiple  karcinomer. 


9 


Slimhinden  paa  overfladen  er  over  et  par  af  svulsterne  afstødt,  over 
andre  er  den  vel  vedligeholdt.  Den  viser  nogen  rundcellet  infiltration. 
Der  kan  ikke  sees  nogen  forbindelse  mellem  slimhindens  kjertelepithel  og 
svulstepithelet  i submucosa. 

Diagnose : Carcinoma  solidum. 

Det  synes  naturligt  i dette  tilfælde  at  søge  udgangs- 
punktet i føtalt  afsprængte  celler,  da  svulsterne  optræder 
uden  forbindelse  med  overfladeepithelet.  Den  heftige 
uræmiske  diarrhoe,  hvoraf  patienten  led  i den  sidste  maa- 
ned,  kan  muligens  betragtes  som  det  irritament,  der  har 
udløst  den  maligne  proliferation. 

Den  omstændighed,  at  maligne  svulster  kan  udvikle  sig 
samtidig  paa  forskjellige  steder  i et  organ,  eller  i det  mindste 
at  et  organ  kan  have  en  speciel  tilbøjelighed  til  karcinom- 
dannelse,  ligger  ogsaa  til  grund  for  Thiersch’s  lære  om  det 
regionære  recidiv.  Denne  lære  gaar  ud  paa,  at  aarsagen 
til  en  ny  svulst  — i de  tilfælde,  hvor  der  ikke  foreligger 
et  kontinuerligt  eller  metastatisk  recidiv  — ligger  at  søge 
i den  indflydelse,  som  øves  af  den  oprindelige  tumor  paa 
omkredsen.  Han  antager,  med  andre  ord,  en  regionær  ud- 
bredelse af  dispositionen  til  karcinomdannelse  i den  primære 
tumors  omgivelser. 

Dette  spørgsmaal  er  i de  sidste  aar  dukket  frem  i en 
noget  anden  form  i anledning  af  Ribbert’s  undersøgelser 
om  karcinomernes  histogenese. 

Det  havde  tidligere  været  den  almindelige  antagelse, 
at  den  perifere  udbredning  af  disse  svulster  foregik  ved 
fortsat  omdannelse  af  normalt  epithel  til  kræftceller,  saa- 
ledes  at  man  i karcinomets  periferi  kunde  se  en  gjentagelse 
af  den  oprindelige  proces.  Efter  Hauser  foregaar  udviklin- 
gen af  hudkarcinomer  saaledes,  at  den  maligne  degeneration 
enten  udbreder  sig  kontinuerlig  (appositionel  vekst),  eller 
den  foregaar  springende  til  forskjellige,  adskilte  steder 
samtidig  eller  efter  hinanden  (pluricentrisk  udvikling). 

I modsætning  til  disse  anskuelser  fremsatte  Ribbert  i 
midten  af  90-aarene  den  antagelse,  at  den  maligne  proli- 

feration  altid  foregik  ud  fra  et  enkelt  sted  (monocentrisk 
udvikling)  og  at  ingen  celler  udenfor  de  først  angrebne 
blev  trukket  med  ind  i den  maligne  vekst.  Ethvert  karci- 
nom  vokser  «aus  sich  heraus».  De  saakaldte  overgangs- 
billeder i periferien,  der  særlig  var  ført  i marken  som  støtte 
for  den  tidligere  opfatning,  beroede  efter  Ribbert  paa  en 
sekundær  sammensmeltning  af  karcinomatøst  væv  med  nor- 
male epithelformationer.  Derfor  kunde  udviklede  svulster 
ikke  benyttes  til  studiet  af  genesen,  da  de  kun  gav  et 
billede  af  veksten. 


Fig.  3- 

Diskontinuerlig,  perifer  vekst  af  et  hudkareinom  (efter  Petersen). 

Om  disse  spørgsmaal  er  der  ført  en  livlig  diskussion. 
Det  er  særlig  Jrlauser  og  Petersen,  som  ud  fra  sine  under- 
søgelser af  smaa  begyndende  karcinomer  har  imødegaaet 
Ribbert.  Ved  seriesnit  og  efterfølgende  rekonstruktion  i 
voks  har  Petersen  paa  en  yderst  anskuelig  maade  vist,  at 
en  række  karcinomer  ikke  alene  udvikler  sig  fra  pluri- 
centriske  anlæg,  men  at  ogsaa  deres  videre  vekst  kan  foie- 
gaa  ved  dannelse  af  nye  kræftfoci  i omegnen,  altsaa  en 

diskontinuerlig  udbredelse  (fig.  3)-  Paa  ^en  an(len  s’^e  ^iai 
disse  undersøgelser  ogsaa  godtgjort  rigtigheden  af  Ribbert  s 
paastand  om  den  monocentriske  udvikling  foi  en  flerhed 
af  karcinomer. 

Borrmann  har  ligeledes  undersøgt  en  række  beg)  ndende 
hudkarcinomer,  hvor  omkredsen  i stor  udstrækning  er 

Coriumkarcinom  med  pluricentriske  anlæg  (efter  Borrmann). 

exstirperet.  For  ccoriumkarcinomernes» *)  vedkommende 
finder  han  i 19  pct.  (15  gange  af  80  tilfælde)  pluricentriske 
anlæg  (fig.  4)  og  ogsaa  for  cancroidernes  vedkommende 
finder  han  ikke  saa  sjelden  flere  ganske  smaa  karcinomer 
ved  siden  af  hinanden,  saaledes  i et  2 X 1 cm.  stort  hud- 
stykke 1 5 forskjellige  karcinomer  i sin  forste  udvikling. 

I enkelte  tilfælde  synes  saaledes  den  pluricentriske 
svulstdannelse  at  være  særlig  udpræget.  Man  har  jo  ogsaa 
flere  eksempler  paa,  at  et  helt  organ  paa  én  gang  kan 
blive  sædet  for  karcinomudvikling,  f.  eks.  adeno  karcinomerne 
i cirrhotiske  levere,  karcinomer  i urinblære,  ventrikel, 
mamma. 

Fra  alle  kanter  — ogsaa  fra  Ribbert  og  hans  skole  — 
indrømmes  nu  muligheden  af  en  pluricentrisk  genese  for 
en  flerhed  af  karcinomer. 

Er  nu  disse  forskjellige  anlæg  hver  for  sig  at  anse 
som  autochthone  dannelser,  eller  er  der  en  sammenhæng 
mellem  dem,  et  indbyrdes  afhængighedsforhold?  Spørgs- 
maalet  kan  naturligvis  i denne  form  kun  gjælde  tumores, 
der  udvikler  sig  i umiddelbar  nærhed  af  hinanden.  Naar 
karcinomets  vekst  i periferien  kan  foregaa  springende,  dis- 
kontinuerligt, tyder  ikke  dette  paa  en  disposition,  der  fra 
den  voksende  tumor  breder  sig  udover  i omgivelserne? 


l)  Borrmann  forstaar  herved  svulster,  der  udvikler  sig  i corium  uden 
forbindelse  med  overfladeepithelet  og  ikke  forhornes.  De  udgaar, 
efter  hans  mening,  fra  embryonalt  afsprængte  cellehobe.  De  er 
identiske  med  andre  forfatteres  basalcelle-  og  matrixkarcinomer.  Borst 
opfatter  dem  som  endotheliomer. 

Hvis  Petersen’s  undersøgelser  paa  dette  punkt  viser  sig  at 
medføre  rigtighed,  vil  det  da  ikke  være  naturligt  at  antage, 
at  der  fra  et  karcinom  udgaar  en  irritation,  der  virker  paa 
disponerede  steder  i omkredsen?  Men  foreligger  der  noget 
bevis  paa  en  saadan  irritation  ? 

Næsten  ved  ethvert  karcinom  findes  der  i naboskabet 
tegn  paa  reaktion.  Det  omgivende  epithel  prolifererer, 
haarbelge,  sved-  og  talgkjertler  viser  tydelig  hyperplasi, 
der  findes  kjæmpecelledannelse  i bindevævet  og  nydannet 
lymfoid  væv.  Det  irritament,  der  fremkalder  disse  for- 
andringer (karcinomtoxinet),  skulde  ogsaa  kunne  bringe 
disponerede  steder  i omkredsen  til  karcinomatøs  degenera- 
tion (smig.  fig.  3 g).  Ved  unicentriske  karcinomer  skulde 
denne  disposition  mangle. 

Petersen  vil  paa  denne  maade  have  fundet  et  direkte 
bevis  for  rigtigheden  af  Thiersch’s  lære  om  det  regionære 
recidiv,  en  lære,  der  imidlertid  i denne  form  ikke  aner- 
kj endes  af  Ribbert  og  Borrmann.  Hvis  der  i nærheden  af 
et  exstirperet  karcinom  optræder  et  nyt,  som  ikke  er  meta- 
stase, da  er  den  nye  tumor  en  selvstændig  dannelse,  uaf- 
hængig af  den  første.  Borrmann  vil  her  — ligesom  ved 
de  pluricentriske  karcinomer  — søge  udgangspunktet  i 
multiple  «embryonale  celledystopier». 

Om  end  denne  diskussion  paa  mange  felter  endnu  ikke 
har  faaet  sin  endelige  afslutning,  har  dog  den  strid,  som 
Ribbert  har  vakt  ved  sine  tildels  revolutionære  anskuelser, 
i væsentlig  grad  bidraget  til  at  udvide  vort  kjendskab  til 
mange  af  de  spørgsmaal,  der  møder  en  under  studiet  af 
karcinomernes  histogenese. 


Kan  man  nu  ud  fra  vore  erfaringer  om  primær  multi- 
plicitet  trække  slutninger  angaaende  en  parasit  som  aarsag 
til  den  maligne  vekst ? 

Hvorfor  er  de  multiple  karcinomer  en  saa  sjelden  fore- 
komst? Hvis  de  maligne  tumores  var  af  parasitær  natur, 

hvorfor  angriber  parasiten  da  kun  et  enkelt  sted?  Man 
skulde,  med  andre  ord,  vente,  at  de  oftere  optraadte  pri- 
mært multipelt.  Men  nu  er  jo  dette  en  ren  undtagelse. 

Og  — naar  karcinomet  ved  generaliseret  karcinomatose 
spredes  rundt  om  i legemet,  hvorfor  inficeres  da  ikke  de 
forskjellige  celler  af  epithelial  natur,  som  jo  i dette  tilfælde 
skulde  være  udsatte  for  en  infektion  ? Men  dette  foregaar 
jo  ikke.  Ved  metastasering  sker  kun  en  overføring  af  celler 
andetstedsfra  og  cellerne  i det  sekundært  afficerede  organ 
forholder  sig  rent  passive. 

Man  tvinges  derved  til  at  tilskrive  den  eventuelle  parasit 
ganske  specielle  og  høist  eiendommelige  egenskaber.  Der 
maa  gives  parasiter,  som,  naar  de  først  er  trængt  ind  i en 
celleart,  akklimatiserer  sig  saaledes,  at  de  kun  formaar  at 
leve  i denne.  Thi  al  pathologisk-anatomisk  forskning  viser 
med  sikkerhed,  at  parasiten  i tilfælde  kun  er  istand  til  at 
inficere  den  epithelart,  som  den  just  har  angrebet.  Naar 
cancerceller  af  pladeepithel  vokser  omkring  cylinderepithel- 
celler,  forholder  disse  sig  rent  passive,  fraseet  forandringer 
af  mere  mekanisk  aarsag.  De  inficeres  ikke.  En  plade- 
epithelkræft  i mundhulen  giver  heller  ikke  anledning  til 
dannelse  af  cylinderepithelkræft  i tarmen. 

Enten  maa  der  altsaa  gives  en  særegen  parasit  for 
hver  enkelt  epithelart  eller  parasiten  maa  kunne  afpasse  sig 
efter  den  celle,  der  først  er  inficeret. 

Erfaringerne  ved  generaliseret  karcinomatose  taler  i 
samme  retning.  Her  vil  der  foreligge  en  oversvømmelse  af 
blod  eller  lymfebaner  med  det  virksomme  virus,  men  dette 
virus  er  altid  strengt  bundet  til  de  løsrevne  celler.  Hvis 
parasiten  paa  en  eller  anden  maade  bliver  frigjort,  d.  v.  s., 
optræder  isoleret,  udenfor  cellerne,  er  den  uskadelig.  Den 
angriber  ikke  paany  celler  af  anden  art.  Thi  ved  udbredt 
karcinomatose  ser  man  aldrig  primær  cancer  i lever,  lunge 
eller  andre  organer.  Den  er  kun  virksom  i den  celleart, 
som  den  fra  først  af  har  angrebet,  og  med  hvilken  den  paa 
en  maade  skulde  have  indgaaet  en  »symbiose*. 

Men  hvorledes  vil  man  saa  ud  fra  parasittheorien  i 
denne  form,  hvor  man  med  nødvendighed  maa  komme  til 
det  resultat,  at  parasiten  kun  virker  inde  i cellen  og  ikke 
frit  i blodet,  kunne  forklare  sig  en  primært  optrædende 
cancer  i lukkede  organer,  f.  eks.  ovarier,  binyrer?  Hid 
maa  dog  parasiten  være  kommen  gjennem  legemets  vædsker 
paa  en  eller  anden  maade,  men  vore  erfaringer  peger  jo 
alle  bestemt  i den  retning,  at  den  under  disse  forhold  er 
uvirksom.  Det  ser  saaledes  ud,  som  om  parasittheorien 
paa  dette  punkt  maa  komme  i strid  med  sig  selv. 

At  parasiten  kun  virker  i og  med  cellen,  antages  ogsaa 
af  enkelte  af  parasittheoriens  mest  fremtrædende  for- 
kjæmpere  (v.  Leyden),  medens  der  fra  det  modsatte  hold 
ud  fra  rent  biogenetiske  betragtninger  er  reist  indvendinger 
mod  en  saadan  antagelse. 

Og  det  maa  indrømmes,  at  det  synes  vanskelig  for- 
eneligt med  vore  nuværende  begreber  om  infektionssygdomme 
at  antage,  at  en  parasit  kan  føre  et  selvstændigt  liv  inde  i 
en  anden  levende  celle  og  vokse  og  formere  sig  med  denne. 
Og  dens  tilstedeværelse  skulde  her  desuden  virke  som  det 
incitament,  der  gav  stødet  til  den  intense  vekst,  der  fore- 
gaar  ved  en  malign  proli  feration,  medens  vi  i regelen  under 
saadanne  forhold  skulde  vente,  at  enten  cellen  eller  para- 
siten gaar  tilgrunde. 

Den  sjeldne  forekomst  af  multiple  karcinomer  er  først 
af  Keding  anvendt  som  bevis  mod  den  parasitære  theori. 

Han  finder  tilslutning  bl.  a.  hos  Grawitz,  som  argu- 
menterer paa  grundlag  af  følgende  tilfælde : Der  fandtes 

hos  samme  individ  sarkom  i ligamentum  latum  og  et 
tyndtarmskarcinom,  begge  med  metastaser  til  indre  organer. 
I hver  enkelt  metastase  lod  det  sig  med  fuldkommen 
sikkerhed  paavise,  fra  hvilken  primærtumor  cellerne  stam- 
mede. Det  er  utvilsomt,  at  blod-  og  lymfebaner  maa  have 
indeholdt  spirer  af  begge  tumores,  og  Grawitz  betragter 
det  efter  det  foreliggende  fund  som  udelukket,  at  parasitære 

kim  af  nogensomhelst  anden  afstamning  end  cellerne  af 
begge  primærtumores  har  været  virksomme. 

Imidlertid  kan  forholdet  ved  multiple  svulsters  meta- 
staser — efter  hvad  der  tidligere  er  anført  — ikke  med 
god  grund  anvendes  som  modbevis  mod  parasittheorien  i 
den  form,  hvori  den  bl.  a.  hyldes  af  v.  Leyden. 

v.  Hansemann  indtager  et  mellemstandpunkt.  Ætiologisk 
kan  man  ikke  slutte  fra  multiple  tumores  til  infektiøst 
agens.  Dertil  er  de  for  sjeldne.  Men  han  vil  paa  den 
anden  side  ikke  gaa  saa  vidt  som  Keding,  som  deraf  vil 
udelukke  infektionstheorien. 

Spørgsmaalet  om  parasit  eller  ikke  parasit  som  aarsag 
til  maligne  svulster  lader  sig  saaledes  ikke  afgjøre  ud  fra 
erfaringerne  om  multiple  karcinomer  og  deres  metastaser. 
Kun  saa  meget  maa  man  vel  kunne  sige,  at  denne  theori 
saa  langt  fra  finder  nogen  støtte  ud  fra  disse  erfaringer, 
at  man  tvertimod  tvinges  til  at  tilskrive  det  eventuelle 
virus  biologiske  egenskaber,  der  fjerner  sig  ikke  saa  lidet 
fra  vore  nuværende  begreber  om  infektion. 

Résumé. 

Sur  les  carcinomes  multiples, 

par  Andreas  Tanberg. 


L’auteur,  passant  en  revue  les  carcinomes  multiples  pri- 
maires,  référe  les  5 cas  suivants: 

1.  Homilie  de  56  ans,  opéré  en  1902  pour  papillomes 
vésicaux,  ayant  pendant  un  an  provoqué  de  fre'quentes  hémor- 
rhagies  Pendant  les  deux  années  qui  suivirent,  il  y eut  en- 
core  yå  et  lå  des  hémorrhagies  et  des  symptomes  de  cystite. 
Un  ictére,  qui  empira  rapidement,  s’étant  produit  en  aout  1904, 
le  malade  mourut  au  bout  de  2 mois  avec  une  image  morbide 
absolument  cholémique. 

A l’autopsie,  on  trouva  dans  la  vessie  deux  carcinomes 
ulcéreux,  l’un  de  la  grandeur  d’une  piéce  de  2 kroner,  l’autre 
de  celle  d’un  pois,  formant  carcinome  solide  sans  metastases 
glandulaires.  Il  y avait  en  outre  dans  la  muqueuse  du  duodé- 
num,  å proximité  de  la  papille  de  Vater,  une  nodosité  ulcé- 
reuse  de  la  grosseur  d’un  pois,  ayant  comprimé  le  conduit 
cholédoque  ( adéno-carcinorne). 

2.  Homme  de  60  ans,  opéré  en  1895  pour  adéno-carci- 
nome  du  rein  gauche.  Il  mourut  en  1902,  aprés  avoir  oftert 

pendant  une  année  les  symptomes  d’une  tumeur  au  rectum 
(carcinomc  colloide).  A l’autopsie,  on  trouva  en  outre  de 
nombreuses  metastases  du  péritoine  et  des  glandes  abdominales. 
A la  place  du  rein  gauche,  il  y avait  une  tumeur  de  la  gros- 
seur d’un  æuf  d’oie,  constituant  récidive  de  la  tumeur  précé- 
demment  extirpée.  On  ne  voyait  pas  qu’elle  eut  empiété  sur 
son  entourage,  ni  donné  lieu  å des  metastases. 

3.  Homrne  de  67  ans,  qui,  pendant  les  4 derniéres  an- 
nées,  a eu  å la  peau  des  tumeurs  multiples,  solides  et  bien 
délimitées,  variant  de  la  grosseur  d’un  pois  å celle  d’un  æuf 
de  poule,  et  localisées  aux  épaules,  å la  poitrine  et  å l’abdomen. 

Plusieurs  de  ces  tumeurs  ont  disparu  spontanément,  ne 
laissant  qu’une  petite  tache  pigmentée.  Plusieurs  d’entre  elles 
ont  récidivé  aprés  operation. 

Sous  le  microscope,  on  aperyoit  de  gros  et  longs  amas 
ramifiés  de  petites  cellules  denses,  d'apparence  épithéliale  et 
formes  sans  substance  intercellulaire,  logés  dans  un  stroma  de 
tissu  conjonctif  pauvre  en  cellules  et  faiblement  infiltré  de 
cellules  rondes.  Ces  cellules  sont  nettement  délimitées,  de 
forme  polyédrique,  avec  des  noyaux  assez  volumineux,  et  assez 
peu  de  protoplasme.  La  délimitation  des  alvéoles  est  égale- 
ment  assez  nette,  mais  on  ne  découvre  pas  de  membrane  ba- 
sale. Sur  certains  points,  il  y a — au  moins  en  apparence  — 
une  sorte  de  transition  entre  les  cellules  du  stroma  de  tissu 
conjonctif  et  celles  de  la  tumeur  proprement  dite. 

Diagnose:  Carcinome  (endothéliome?). 

4.  Homme  de  68  ans,  mort  avec  les  symptomes  d’une 
tumeur  abdominale. 

A l’autopsie,  on  trouva  dans  l’estomac,  outre  plusieurs 
polypes  dont  quelques-uns  étaient  pédonculés,  un  adéno-carci- 
nome  ulcéreux,  ayant  1 cm.  sur  2 cm.,  ainsi  qu’une  tumeur 
polypoide  molle,  de  la  grosseur  d’un  pois,  ou  l’on  reconnut, 
sous  le  microscope,  un  adéno-carcinome  å ses  débuts.  Dans 
le  rectum,  il  y avait  une  excroissance  de  la  grosseur  d’un 
grain  de  chénevis,  et  une  autre  molle  et  pédonculée,  de  la 
grosseur  d’un  pois,  toutes  deux  représentant  les  débuts  d’un 
adéno-carcinome. 

5.  Homme  de  31  ans,  mort  de  néphrite  granulaire,  dans 
des  crampes  et  avec  de  fréquentes  diarrhées.  On  trouva  par 
hasard,  å l’autopsie,  dans  la  partie  supérieure  de  l’iléon,  une 

tumeur  isolée  de  la  grosseur  d’un  pois  et  4 autres  plus  petites, 
dispersées,  de  celle  d’une  tete  d’épingle,  toutes  solides,  grises 
et  aplaties.  Pas  de  metastases  glandulaires.  Au  microscope 
on  reconnait  ces  tumeurs  comme  formant  de  petits  carcinomes 
solides  å leurs  debuts,  infiltrant  la  couche  submuqueuse,  et  sur 
un  point  ou  deux  la  couche  musculaire,  sans  liaison  avec 
répithélium  de  la  muqueuse. 

Il  y a lieu  de  les  croire  dues  å des  cellules  détachées  pen- 
dant la  periode  fætale. 

L’auteur  examine  ensuite  les  derniers  travaux  relatifs  å 
l’histogénése  des  carcinomes,  plus  spécialement  en  ce  qui  con- 
cerne  le  développement  pluricentrique  des  tumeurs. 

Po.nr  finir,  il  mentionne  la  théorie  parasitaire,  qu’il  juge 
å la  lumiére  de  l’expérience  tirée  des  carcinomes  multiples. 
Il  se  rallie  å l’opinion  de  ceux  qui  voient  un  argument  contre 
cette  théorie  dans  la  rareté  des  carcinomes  multiples  et  dans 
celle  des  carcinomes  primaires  des  organes  internes  dans  les 
carcinomatoses  généralisées. 

